
In  adhibendis  remediis,  praesciendum  ante, 
quibus  viribus  singula  in  corpore  sano  pol¬ 
leant,  quo  melius  eadem  ad  morbos  sanandos 
accommodare  queamus.  Atque  hic  non  ob¬ 
servatu  indignum  est,  quo  majorem  in  sano 
atque  integro  corpore  vim  habent  remedia, 
eo  ad  morbos  depellendos  aptiora  esse.  Hoc 
vero  cum  grano  salis  accipiendum  est. 

Plurimum  inter  medicos  disputatum,  et 
adhuc  sub  judice  lis  est,  tonicis  an  sedanti- 

bus  potentiis  quid  habet  usus  balnei  frigidi 
in  corpore  humano  efficacitatis  potiori  jure 
tribuendum  sit.  Haudquaquam  mihi  in  ani- 
no  est  in  arenam  descendere ;  a  meo  enim 
proposito  prorsus  alienum  est  de  frigoris  ac¬ 
tione,  et  qua  pendet  origine  ejus  in  corpus 
humanum  praesentia,  rationem  inire.  Res 
certe  satis  obscura  et  explanatu  difficillima, 
neque  multum  ex  usu  medico. 

Magis  ad  rem  pertinere  duco  quaedam  ge¬ 
neralia,  quae  experientia  docet  esse  vera,  de 
balnei  frigidi  in  corpus  humanum  effectibus, 
breviter  proferre. 

Propter  primo  insignem,  qui  inter  cutem 
et  omnes  corporis  partes  intercedit,  consen¬ 
sum,  facultate  haud  parum  valida  in  corpori 
succurrendo,  et  sanitate  tuenda,  balnei  usus 
frigidi  quotidianus  pollet.  Summam  purgan¬ 
do  cutem,  illamque  illuvie  sordibusque  ab¬ 
luendo,  liberam  per  cutem  exhalationem  effi- 


BALNEO  FRIGIDO  MEDENDIS. 


3 


cit,  et  in  hunc  modum  animum  laetum  et  lii- 
larem  servat ;  ut  docet  Poeta, 

Evcn  from  thc  IxKly’»  purity,  thc  mind 
Rcccives  a  sccret  sympathctic  aid. 

Thomsok. 

Toti  etiam  corpori  novam  alacritatem  im¬ 
pertit,  eique  vigorem  mobilitatemque  auget, 
atque  exercitationem  omnem  et  laborem  faci¬ 
lem  et  impune  sustinendam  reddit.  Corpus 
quoque  durat,  eo(jue  facit  ut  minus  sit  sen¬ 
tiens,  atque  frigori  quasi  callum  potissimum 
obducit. 

Durum  a  stirpe  genus.  Natos  ad  flumina  primum 
Deterimus,  sacvcKjue  gelu  duramus  et  undis. 

V’iRc;ii,  .EncifL 

Partium  porro  interiorum  vegetas  et  vigen¬ 
tes  tuetur  actiones  ;  concoctionem  facilem 
et  perfectam  facit,  atque  actionem  et  motum 
justum  intestinis  conservat. 

9 

Nonniliil  dein  balnei  frigidi  potestatis  a  vi 
corpus  refrjgerandi  pendere  habendum.  Li- 

cet  enim  summa  superficies  primo  sortitur  ef¬ 
fectum,  dehinc  tamen  ad  totius  partes  corpo¬ 
ris  pertinet  fructus.  Hunc  balneo  frigido 
esse  effectum,  frigoris  diutius  et  fortius  agen¬ 
tis  vires  vitales  ex  toto  extinguendi  docet 
potestas.  Frigoris  in  principium  vitale  po¬ 
tentiam  sic  pingit  Poeta, 

. . .  On  every  nerve 

The  deadly  winter  seizes ;  shiits  up  sense, 

And,  o’er  his  ininost  vitals  CTeeping,  cold 
Lays  him  along  the  snows  a  stifFened  corse, 

Stretched  out  and  bleaching  in  the  northern  blast. 

Thomson. 

Ad  temperiem  corporis  moderandam  nun¬ 
quam  non  utile  reperitur  frigus  :  hinc  ad  mo¬ 
tus  a  calore  genitos  enormes  compescendos 
bene  aptatum  balneum  sit  frigidum,  atque 
hinc  etiam  cur  plurimis  morbis,  postea  me¬ 
morandis,  medendis  adeo  sit  commodum, 
quodammodo  probabilis  reddi  possit  ratio. 

Corporis  temperiei  intra  certos  limites  coer¬ 
citae  imminutioni,  summi  corporis  rubor  et 

caloris  sensus,  frigoris  evanescente,  balneo 
relicto,  mox  ibidem  succedunt.  Atque  hos 
quidem  effectus  ejusdem  usurpationi  securi¬ 
tatem  praestare  quodammodo  habendum. 

Genus  nervosum  postremo,  vi  notabili  affi¬ 
ciendo,  balneum  frigidum  valet.  Irritabili¬ 
tatem  viresque  corporis  sentientes  minuere, 
sensus  summae  superficiei  imminutus,  et  in 
finibus  nervorum  sentientibus  torpor,  plane 
demonstrant.  Hinc  ejus  in  corporis  motibus 
nimiis  compescendis  utilitas  ;  atque  hinc  quo¬ 
que  quibusdam  ex  morbis  humano  generi 
maxime  lugendis,  indicatur  remedium. 

His  de  balnei  frigidi  in  corpore  sano  per¬ 
spectis  potentiis,  facile  intelligetur,  ad  qua* 
lia  corporis  vitia  profliganda  praesertim  ap¬ 
tum  sit. 

In  suscepto  munere  perficiendo,  haud  mihi 
stat  sententia  de  morborum  historiis  dissc- 

rere,  nisi  quidem  hoc  videretur  postulare  in¬ 
stituti  necessitas. 

In  morbis  quibus  praesertim  auxiliari  apta¬ 
tur  hocce  remedium  recensendis,  Nosologia 
Methodica  Culleni  duce,  ad  Pyrexias  pri¬ 
mo  venitur. 

Ad  morbos  calore  corporis  aucto  stipatos, 
ex  modo  dictis  satis  patebit,  balneum  frigi¬ 
dum  prae  omnibus  accommodari ;  hacque  ra¬ 
tione  in  morbos  febriles  nonnihil  profuturum. 
Medici  antiquiores,  e  quibus  plurimum  ne¬ 
que  prorsus  consulto  quidem  recentioribus 
errare  placuit,  ad  febres  profligandas  admo¬ 
dum  balnei  frigidi  viribus  innisi  fuerunt. 
Quibus  vero  principiis  innitatur  remedii  usus 
ignotis  commoda  hac  medendi  ratione  ca- 


*  “  Non  tamen  quovis  tempore,”  inquit  Galenus,  “  febricitantes 
levandi  sunt,  sed  in  accessionis  remissione,  cum  exhalare  jam  coeperit 
febrilis  calor.”  viii.  Meth.  Med.  cap.  iii. 

pienda,  non  iisii  comperta  fiicnint,  et  in  desue¬ 
tudinem  lapsum  est  remedium.  Nuperius  ve¬ 
ro  et  feliciter  remedii  iterum  in  consuetudi¬ 
nem  venit  usus,  et  plurima  neijue  levia  emo¬ 
lumenta  inde  carpta  sunt.  Quaedam  etiam 
generalia  quibus  innitentes,  ad  morbi  atque 
aegri  conditionem  id  rite  accommodare  quea¬ 
mus,  jam  bene  confirmata  et  constituta  sunt 
principia. 

•  In  balneo  frigido  his  morbis  adhibendo, 
memoria  has  leges  semper  tenere  oportet, 
nempe,  quod  tantummodo  usurpandum  esse 
cum  augeatur  corporis  praeter  ordinem  ca¬ 
lor  ;  nunquam  admovendum  esse  si  minime 
inalgescat  corpus  ;  neque  unquam  adhiben¬ 
dum  sudore  madeat  cutis.  Hisce  mente  re¬ 
positis,  quovis  morbi  die  adhibeatur  reme¬ 
dium  ;  sed  (|uo  citius,  febre  coorta,  eo  majore 
vi  pollere  reperitur.  Ex  jam  dictis  facile  vi¬ 
debitur,  ad  calidum  febrium  stadium,  calore 
admodum  aucto,  praesertim,  imo  etiam  omni- 

no  accommodari  ;  atque  summam  esse  ejus 
in  stadio  dicto  utilitatem,  nos  certiores  facit 
CuRRiE,  qui  in  suo  libro  plurima  febribus  de¬ 
cumbentium,  ad  sanitatem  hoc  consilio  re¬ 
dactorum,  exempla  collegit.  Quod  ei  hac  de 
re  visum  est  sic  expedit. 

Si  ante  quartum  febris  diem  adhibeatur 
affusio  frigida  morbum  fere  praescindet :  licet 
quoque  nuperius  admota,  calore  praeter  natu¬ 
ram  perstante  cuteque  sicco,  magnos  atque 
claros  effectus  praestabit ;  signa  quam  gravis¬ 
sima,  vigiliam  scilicet  et  delirium  extemplo 
fere  mitigabit,  et  morbum  ad  optatum  even¬ 
tum  citius  deducet  *. 

Eandemque  hujus  remedii  praestantiam  por¬ 
ro  testatur  medicus  Italicus  GiANNiNit,  qui 
eo  in  intermittentibus  non  secus  ac  in  conti- 


*  Currie’s  Med.  Rep.  vol,  ii,  p.  2. 

f  Delie  Febri  e  dei  meglior  raetodo  de  curale,  4to,  Milan,  1 805. 

nuis  febribus  maximo  cum  fructu  itenim  at¬ 
que  iterum  uti  memorat. 

Eidemquc  denique  rei  testimonio  sunt,  quos 
magnus  erit  numerare  labor. 

Animorum  pendere  solent  medici,  anne  ad¬ 
hibeatur  balneum  si  diarrhoea  vel  dysenteria 
simul  cum  febre  laboraret  aeger :  suo  vero 
testimonio,  usuque  confirmat  Giannini,  in  his 
aliisque  quoque  exinanientibus  vitiis,  vomi¬ 
tantibus  scilicet  vel  purgantibus,  immo  etiam 
fluentibus  mensibus,  non  tantum  sine  malo, 
sed  etiam  cum  commodo  usurpari  posse. 

Pro  comperto  insuper  habetur,  cujusdam 

« 

corporis  partis  in  praesentia  existentem  in¬ 
flammationem  non  omnino  in  causa  esse  cur 
minus  adhibeatur  remedium.  Nemo,  ait  Cur- 
RiE,  catarrho  vel  pneumonia  laborantium,  ali¬ 
quid  frigida  affusione  adhibita  incommodi 
expertus  est,  neque  morborum  gravata  nec 

aucta  fuerunt  signa  5  e  contra  quidem  pluri¬ 
mum  lenita  Neque  postremo  nihil  pro¬ 
desse  videtur  balneum  frigidum  contagioni 
obstando,  et  prohibendo,  quo  minus  serpat 
malum  ad  alios. 

Plurimis  phlegmasiarum  generibus  succur¬ 
rere  aquam  frigidam  externe  admotam,  res 
multo  medicorum  usu  satis  comperta  est. 
Sed  de  aqua  cuidam  corporis  parti  tantum 
admota,  verba  facere,  haud  mihi  constitutum 
est :  sermonem  igitur  de  hujusmodi  exemplis 
nullum  habebo. 

Judicio  omnium  medicorum  ratum  est,  at¬ 
que  ratione  colligi  potuisset,  balneum  frigi¬ 
dum  ad  exanthematum  plurima  optime  apta¬ 
tum  remedium  ;  atque  usus,  dux  ad  veram 
scientiam  solus,  rem  ita  se  habere  nos  certio¬ 
res  reddit. 


^  Med,  Rep.  vol.  ii,  p.  86*. 

Commodo  haud  levi,  quod,  refrigerantibus 
usurpatis  remediis,  adepti  sunt  variola  labo¬ 
rantes,  ad  balnei  frigidi  in  hoc  morbo  usur¬ 
pationem  plane  praemonstraretur  via  ;  neque 
huic  monitui  parentes,  non  auscultatis  de 
morbo  antiquorum  rationibus,  nec  talis  de 
discrimine  consuetudinis  sententiis,  omnino 
erraverunt  medici.  Ixcpertum  Jennerianum 
exiguum  remediorum  adhibendorum  huic 
morbo  ferali  locum  sane  reliquisse  debuisset. 
Cui  tamen  medicorum  non  est  lugere  rem 
ejusmodi  haudquaquam  esse  ?  Quod  cum  ita 
sit,  maximi  est  momenti  ad  remedium,  quod 
hujus  morbi  teterrimi  imperio  potierctur,  te¬ 
nendum.  Tale  omnino  videtur  balneum  esse 
frigidum,  quod  quidem  rite  adhibitum,  potis¬ 
simum  esse  promittit  auxilium.  Ad  variolae 
speciem  illam  confluentem  dictam  praeser¬ 
tim  aptari  habetur,  quippe  cui  signa  in  putre¬ 
dinem  festinanter  ruunt. 


In  remedio  huic  morbo  adhibendo,  quibus 

ejus  reponitAir  usus  principiis  cum  studio  ani¬ 
madvertendum;  nimirum  quem  a  gradu  et  sen¬ 
su  caloris  prorsus  pensurum.  Hoc  in  memo¬ 
ria  habito,  eo  deducatur,  ut  cum  fructu,  per¬ 
stante  febre  eruptiva  dicta,  tantum  usurpari 
potest.  In  hoc  morbi  stadio  adhibitum,  erup¬ 
tionis  indolem  multum  leniet,  omniaque  mor¬ 
bi  signa  magnopere  mitigabit.  In  omnibus 
exemplis,  dicit  Currie,  affusio  frigida,  duran¬ 
te  febre  eruptiva  usurpata,  signa  quam  gravis¬ 
sima  mox  illico  levavit,  et  morbum  admodum 
mitem  reddidit 

Nunquid  est  causae  cur  in  rubeola  etiam 
balneum  frigidum  usui  non  esse  potest  ? 

Quoniam  (si  tali  auctoritate  uti  fas  est), 
tale  frigoris  opus  est,  quae  ei  eruptionis  in 
rubeola  introvertentendae  potestas  falso  tri¬ 
buitur,  ea  non  soli  frigori,  sed  calori  et  aliis 
stimulis  tribuenda.  Unde  ad  nihil  frigoris. 


Med.  Rep.  vol.  ii,  p.  88. 

proprie  rubeolac  nocentis,  opinio  recidere, 
in  hoc  pariter  et  aliis  ejusdem  formae  morbis, 
manifesta  est 

Si  quidem  vera  praedicant,  qui  balneum  fri¬ 
gidum  in  febre  cum  pneumonia  et  catarrho 
admitti  posse  monent,  necessaria  est  conclu¬ 
sio,  non  'csse  quod  obstet  in  rubeolae  febre 
non  aliter  ac  in  aliis  hujusmodi  morbis,  (cul¬ 
tis  de  ejus  usu  praeceptis),  cur  minus  adhi¬ 
beatur.  Ac  ne  hac  de  re  existat  controver¬ 
sia,  planum  periculo  factum  et  probatum  est. 
Mihi  cecidit,  inquit  Currie,  balneum  frigi¬ 
dum  in  stadio  rubeolarum  eruptixo  quater 
praecipisse,  atque  in  singulis  horum  exem¬ 
plis  morbus  fit  admodum  mitis  f.  Atque  ne 
res  in  medio  relinqueretur,  a  Giannini  quo¬ 
que  monitum,  se  balneo  fretum  frigido,  ad 
finem  optatum  iterum  atque  iterum  perdux¬ 
isse  morbum. 


•  Brunonis  Elcment.  Medicinae, 
f  Med.  Rep.  vol.  ii,  p,  77. 

Scarlatinae  varietatem  tantum  habendam 
esse  illam  cynanches  speciem  malignam  dic- 
tam^  omnes  inter  medicos  nunc  temporis  con¬ 
stat  :  ideoque  hoc  sub  titulo  utrumque  inclu¬ 
dere  vellem.  Apud  hunc  morbum  ardentem, 
balneum  frigidum  tempore  et  rite  adhibitum, 
calore  nempe  pertinaciter  aucto,  tam  certa 
vi  pollere  videtur,  ut  ejus  huic  exitiali  morbo 
adaptatio,  invento  Jeniieriano,  omnino  secun¬ 
dum  minime  habendum  est. 

Plurimi  ex  hoc  in  rebus  medicis  bene  cog¬ 
niti,  atque  imprimis  probati,  balneo  frigido 
maxima  cum  laude  assidue  uti  solent ;  ac 
idem  facientes  ad  imitandum,  ut  mea  fert 
opinio,  exemplum  proponunt.  Morbus  re- 
medio  haud  sine  labore  non  porriget  her¬ 
bam  ;  sed  ejus  iterum  ac  saepius  plerumque 
;efflagitabit  usum.  Nam  ad  morbo  subveni¬ 
endum,  quoties  praeter  ordinem  recalescit 
corpus,  remedio  utendum.  Hoc  vero  in  ad¬ 
hibendo  remedio,  ne  unquam  desit  animis. 

scilicet,  quod  nisi  corporis  admodum  augea¬ 
tur  calor,  atque  humore  careat  cutis,  haud- 
quaquam  usurpandum. 

Fructus  ex  balneo  frigido  iu  febre  flava 
sumptus,  nos  adducat  ut  eodem  remedio  in 
morbo  quibusdam  rebus  non  dissimili,  peste 
nempe,  non  sine  pari  utilitate  ut  uti  posse¬ 
mus,  inferamus. 

In  fluvios  partim  gelidos  ardentia  morbo 
Membra  dabant,  nudum  jacientes  coqius  in  undas. 

Lucr£t. 

Plurimae  porro  hoc  de  negotio  in  medium 
prolatae  sunt  historiae,  quae  talem  senten- 
tiam  roborant,  atque  nonnihil  spei  praebent, 

hunc  etiam  morbum  immanem  hac  medicina 

• 

flecti  posse.  Russicus  medicus,  Samoilo^vitz, 
in  libro  de  Peste  edito, ‘glacie  totum  corpus 
cum  successu  perfricare  solitum  fuisse  docet. 
“  Les  frictions  glaciales,’’  inquit,  “  sont 
donc  une  remede  tres  utile  dans  cette  ter- 
rible  maladie.  Ce  sont  autant  dc  faits  recls, 

par  lesquels  je  puis  me  flatter  d^avoir  sauve 
Ia  vie  des  trois  individus,  qui  etoient  tout 
pret  de  mourir,  lorsqu’ils  sont  tombes  entre 
mes  maius;  sans  parier  de  plusieurs  autres, 
sur  lesquels  j’ai  employe  ces  frictions  glacia¬ 
les  avec  la  plus  grand  succes.” 

Militem  commemorat  quoque  Desge- 
NETTES  in  Nilo  lotum  a  peste  liberatum 
fuisse  A  Savary  denique  accepimus,  ut 
peste  laborantes  in  Nilo  sese  cum  Auctu 
perluere  solent.  “  J’ignore,”  inquit,  “  si 
cette  remede  est  infallible ;  mais  je  suis  cer- 
tain,  que  toutes  les  matieres  pestiferees,  que 
Ton  passe  dans  Teau,  ne  communiquent  plus 
le  poison  t/’ 

Haec  aliaque  non  minus  fide  digna  testi¬ 
monia,  nullum  dubitandi  locum  relinquunt, 


*  Histoire  Medicale  de  1’ Arraee  d’Orient. 
f  Lettres  d’Egypte. 

quiti  hic  adhuc  ad  medicoVum  desperationem 
immedicabilis  morbus,  hoc  simplici  remedio 
terroribus  privari  possit. 

An  miliariam  primarium  an  symptomati¬ 
cum  vitium  aestimamus,  haud  minus  dubium 
erit  quin  bidneum  frigidum  gravioribus  mali 
signis  succurrere  bene  aptatum  sit.  Quod 
quidem  periculis  a  Giannini  ad  rem  certio¬ 
rem  reddendam  institutis  docemur. 

\ 

Commodum  in  quibusdam  hacmorrhagia- 
rum  generibus,  a  frigore  corpori  admoto  cap¬ 
tandum,  in  ore  vulgi  versatur.  Indicus  vul¬ 
neribus  onustus,  instinctu  naturae  duce,  se 
in  proximum  amnem  dejicit,  quo  sistatur 
fluens  sanguis.  Aqua  frigida  quidem  parti 
admota  ex  sententia  saepe  procedat ;  in  plu¬ 
rimis  vero  exemplis,  balneum  frigidum  pro  re 
sine  ulla  dubitatione  magis  faciet. 

Parum  ad  profluvia  accommodatum  primo 
aspectu  videretur  balneum  frigidum.  Expe- 

c 

dit  tamen  Cukrie,  seipsum  catarrho  laboran¬ 
tem  in  balneum  frigidum  cum  commodo 
recepisse.  De  ejus  utilitate  in  dysenteria  re¬ 
gionum  calidarum  longa  a  Doctore  Lind 
praebetur  testimonium. 

NEUROSES. 

Cum  ad  imperium  quod  in  genus  nervosum 
est  balneo  frigido  spectamus,  magna  nobis 
affulget  expectatio  idem  in  hujusmodi  mor¬ 
bis  plurimum  profuturum.  Minime  vero 
omnibus  sub  hac  classe  comprehensis  aeque 
prodesse  reperitur.  Quanquam  in  comatum 
generibus  ab  aqua  frigida  partibus  admota 
auxilium  sperandum,  nullus  tamen  balnei  ad 
corpus  universum  adhibendi  praebetur  locus» 

Neque  in  adynamiis,  quibus  restat  remedii 
usus,  ratione  habita  principiis,  plus  indicari 
videretur  usus. 

In  plurimis  spasmorum  vero  balneo  fri¬ 
gido  utendi  amplior  patet  campus.  Hippo- 

CRATEM  atque  Galenum  quidem,  ex  balnei 
usu  ortas  coarguisse  convulsiones,  non  in- 
ficiandum  ;  aliis  quoque  medicis  eadem  fuit 
opinio.  ‘‘  J*ai  vu,”  inquit  Macard,  “  un 
jcune  Iiomme  etre  saisi  de  mouvemens  con- 
vulsifs  des  le  prcmier  bain 

Licet  v^ro  morbo  opportuno  corpore  talis 
perinde  ac  alia  acquipollens  occasio  inferret 
convulsiones,  mihi  noii  minus  sit  verisimile 
ut  instar  fabulosissimae  hastae,  quae  simul 
fecit  et  sanavit  vulnus,  id  etiam  morbo  pos¬ 
sit  esse  et  causa  et  remedium. 

Hic  vero  non  extra  callem  brevi  perstrin¬ 
gere,  quod  hujusmodi  morbis  universali  cor¬ 
poris  convulsione  stipatis  solis  prodest  reme¬ 
dium,  atque  optimos  effectus  cum  ex  tempo¬ 
re  convulsionis  ac  inopinans  in  balneo  subi- 
to  demergatur  aeger,  praestare  constat.  Quid 


♦  Dc  rUsago  et  fle  la  Nature  cies  Bains. 

hoc  de  capite  ei  in  animo  fuk,  sic  aperit  Cur- 
RiE :  “  The  benefit  derived  from  the  cold  bath 
in  convulsive  diseases,  depends  on  its  being 
used  in  the  paroxysm  of  convulsion  :  its  ef- 
ficacy  consists  in  resolving  or  abating  the 
paroxysm ;  and  when  this  efFect  is  produced, 
the  return  of  the  paroxysm  is  greatly  retard- 
ed,  if  not  entirely  prevented 

Insignia  de  ejus  in  tetano  utilitate  unde- 
quaque  dedita  sunt  commenta.  Frustra  ve¬ 
rum  conteretur  tempus  in  commemorando 
varia  hac  ratione  sanatorum  exempla.  Affa¬ 
tim  est  paucis  expedire,  ut  hic  morbus  teter- 
rimus  viribus  balnei  frigidi  fasces  saepe  sub¬ 
misit,  postquam  ex  solitis  remediis  cum  spe 
falaci  imploratum  fuisset  auxilium.  Fructus 
vero  optime  respondebit  labori,  si  in  tetano, 
sponte  incidente,  adhibeatur  remedium.  At¬ 
tamen  vero  ab  ejus  in  tetano  a  vulnere  ori- 


* 


Med.  Rep.  vol.  i,  p.  1 60. 

undo  usu,  a  Doctorc  Wkigiit  adjumentum 
expertum  *,  a  fide  non  alienum  reddit,  in 
Iiac  quoque  morbi  specie  non  efficacitate 
prorsus  cariturum. 

Balnei  frigidi  in  convulsione  usum  multum 
laudat  et  suadet  Curuie  j  .  Raro,  testifica¬ 
tur,  in  impuberum  convulsionibus,  ad  tempus 
saltem,  sedandis  medicum  frustratur  :  quo 
pacto  ad  idonea  adhibenda  remedia  datur  oc¬ 
casio. 

Multum  a  balnei  frigidi  in  chorea  et  epilep¬ 
sia  usu  vix  ac  ne  vix  quidem  sperandum  bo¬ 
ni.  Memoriae  tamen  traditae  sunt  his  mor¬ 
bis  hac  ratione  liberatorum  historiae  t. 

Ad  balneum  frigidum  prae  omnibus  in  hy- 
steriae nunquam  non^currenduin. 


•  Meti.  Obs,  and  Enq.  vol.  vi. 
f  Mcd.  Rep.  vol.  i,  p.  156. 

I  Baynard  on  tbe  Cold  Batb.  Stock  on  the  P^ffects  of  Cold,  Ap. 
pendix. 

censuit  Currie  Nihil  est  certe,  discusso 
morbo,  ad  quod  ad  valetudinem  stabiliendam 
potiori  consilio  confugiat  aeger. 

Morbi  ingenio  rationeque  in  animo  expen¬ 
sis,  anne  in  hydrophobia  inutile  et  absonum 
balneum  putetur  frigidum,  disputatione  for¬ 
san  egeat.  Si  quidem  suaderet  Celsus  bre¬ 
vi  solveretur  nodus.  “  Unicum  tamen  reme¬ 
dium  est,  nec  opinantem  in  piscinam  non 
ante  ei  provisam  projicere,  et,  si  natandi 
scientiam  non  habet,  modo  mersum  bibere 
pati,  modo  attollere  ;  si  habet,  interdum  de¬ 
primere,  ut  invitus  quoque  aqua  satietur 
Ratio  haud  dubio  aegri  aqua  satiandi  satis  ef¬ 
ficax  :  anne  vero  ad  balneum  tali  consilio 
confugiendum  non  prorsus  certa  res  est.  Ad 
periculum  tamen  remedii  faciendum  non  de¬ 
sunt  incitamenta.  Si  ad  commoda  e  balneo 
frigido  in  tetano  adhibito  deducta  modo 


*  Med.  Rep.  vol.  i,  p.  156. 
I  Lib.  V,  c.  27.  §  2. 

spectemus,  non  aegre  ejus  in  lioc  morbo 
haud  procul  a  ratione  abesse  concedamus 
usum.  Nihil  tamen  nobis  necesse  est,  in 
arbitrio  liac  de  re  ferendo,  ducem  analo¬ 
giam  solam  sequi  :  tali  enim  morbo  con¬ 
flictatos,  ad  sanitatem  hac  ratione  fuisse 
restitutos,  Van  Helmont  testimonium  jierhi- 
bet  *.  Aliaque  quoque  et  recentiora  bal¬ 
nei  frigidi  utilitatis  examina,  rem  non  ve¬ 
ro  reddunt  absimilem,  in  hoc  etiam  morbo¬ 
rum  teterrimo  haud  incisa  spe  uti  posse  re¬ 
medio  t.  In  hujusmodi  revera  morbis,  lapi¬ 
dem  movere  omnem,  oportet  medicum  :  “  Sa¬ 
tius  est  enim  anceps  auxilium  experiri,  quam 
nullum.’* 

Propter  vim,  qua  in  genere  nervoso  afl^ 
ciendo  et  conquassando  pollet  corpori  ad¬ 
motum  frigus,  magnopere  in  vesaniis  curan¬ 
dis  valiturum,  balnei  usum  frigidi  spes  af¬ 
fulgeat. 


•  jMead’s  Works,  4to,  p.  92. 
f  Soutliweirs  Med,  Essays,  vol.  ii,  p.  94, 

Multum  sane  in  ullis  mente  conturbatorum 
exemplis  tali  ratione  vix  aut  ne  vix  aleae  sub¬ 
eat  curans ;  at  in  dementia  tamen  universali, 
mania  nempe,  expectatio  prae  aliis  summa  sit 
remedio.  Balnei  frigidi  in  hac  specie  furo¬ 
ris  depellenda,  medicis  diu  exploratissima  fa¬ 
cultas.  Plurima  quidem,  ne  longum  faciam, 
quibus  constat  indubitatissima  fides  hoc  de 
negotio,  testimonia  sunt,  cur  mentis  lumine 
captos  ad  illud  optime  divinae  benignitatis 
donum,  mentem  nempe  sanam  in  sano  cor¬ 
pore,  hac  via  restitui  quire  speremus  *. 

CACHEXIAE. 

Parum  aut  nihil  hujusmodi  vitiis  profutu¬ 
rum  balneum  spondet  frigidum  ;  quanquam 
non  defuerunt,  quibus  placuit,  ejus  in  qui¬ 
busdam  horum  morborum,  in  anasarca  potis¬ 
simum  et  tympanitide,  multum  laudare  et 
suadere  usum. 


*  Aretaeus  de  Curat.  Phrenet.  Baynard’s  Med.  and  Pliys.  Jour- 
iial,  vol.  xi,  Med.  Rep.  vol.  i,  p.  1 80. 

In  polysarcia  quidem,  inter  quem  et  alios 
longum  intercedit  discrimen,  cum  multo  ae¬ 
quiori  consilio  praecipiatur  remedium. 

Neque  demum  mihi  videre  videor  aliquid 
promovisse,  qui  rachitide  vel  scrofula  vel 
scorbuto  ullove  istiusmodi  vitio  conflictatis 
auctores  sunt,  spem  valetudinis  recuperandae 
in  balneo  frigido  solo  prorsus  esse  reponen¬ 
dam. 


LOCALES. 

Quamvis  plurimorum  morborum  hoc  sub 
capite  comprehensorum  ingenio  quod  balnei 
frigidi  usum  vetaret  nihil  inesse  videtur,  at 
ejus  usu  tamen  universo  ad  mala  hujusmodi 
profliganda  vix  opus  erit. 

